בס"ד

**מידת הענווה**

המקורות בהם נעסוק בשיעורים אלה הם ארוכים ולא פשוטים ולכן יש ללמדם במשך כשלושה שיעורים ולא ניתן לסיימם בשיעור אחד.

הפרק בנוי בצורה זו: בתחילה מסבירים על השלילה שיש בגאווה:

מקור 1- מהתורה- מסביר שגאווה עלולה לגרום לריחוק מה'

מקור 2- אורחות צדיקים – מסביר מהי הגאווה , מהם התוצאות שליליות שלה וכיצד ניתן להימנע ממנה

לאחר מכן מסבירים כיצד יש לרכוש ענווה (למרות שקצת עצות בעניין זה מופיעות כבר באורחות צדיקים)

מקור 3- הרמח"ל- מביא שתי דרכים לרכוש ענווה: התרגלות וחשבון נפש. את שתי הדרכים ניתן למעשה ליישם בכל מידה ומידה שאנחנו רוצים לרכוש.

לאחר מכן עוסקים בשאלה האם ענווה היא התבטלות עצמית ומביאים שלושה מקורות:

מקור 4- הרב דסלר – אומר שתנאי להבין את האמת בעולם היא התבטלות והבנה שאני כלום

מקור 5- הר"ן- מסביר שלאדם יש מלא כוחות אבל הוא חייב לדעת שהכל מה'

מקור 6- הרב קוק – מסביר שאדם צריך לפתח סוג של גאווה מעצם העובדה שהוא עובד ה'.

בשיעור הראשון נעסוק בכמה הגאווה שלילית, בשני בשאלה כצד רוכשים ענווה ובשלישי בשאלת ההתבטלות העצמית.

**שיעור 1- השלילה שבגאווה**

התלמידים יצפו [בסרטון- שחצנות](https://drive.google.com/drive/folders/1kjHXmGDHyOyPJjqDvQSmjYNZ-K3s_xJw) ויאמרו לאחר הסרטון מה התגובה המיידית שלהם לרוכב האופניים השחצן.

את התגובות יכתוב המורה על הלוח וישאל למה אנחנו כל כך לא אוהבים את הטיפוס השחצני? מה מפריע לנו בו?

המורה יבקש מכל תלמיד לכתוב לעצמו על פתק משהו שהוא בעצמו מתגאה בו על זולתו. ואז ישאל באיזה סוג דברים אנחנו גאים? ואז אפשר יהיה לראות שלפעמים אנחנו משתחצנים בדברים פיזיים וחומריים כמו יופי וכסף ולפעמים בדבירם רוחניים: אני בחורה טובה שאוהבת לעזור , אני בן אדם טוב וכ' וכו'.

לאחר מכן נלמד את האורחות צדיקים ונסביר על שני סוגי הגאווה וכמה היא שלילית. נלמד מהם התוצאות השליליות שלה ונסביר מהי בכל זאת גאווה חיובית.

לאחר מכן נחזור למקור מהתורה ונראה שהעיקר הוא שהגאווה גורמת לאדם להתרחק מה' ונסביר למה זה ככה.

**שיעור 2- איך רוכשים ענווה?**

שיעור זה חשוב כי מה שנאמר בו אפשר ליישם על כל מידה ומידה.

את השיעור אפשר לפתוח בשיעור ספורט קצר.

ואז לשאול: מה עושה הספורט? מרגיל את השרירים למשהו אחר , להתנהלות אחרת ממה שהם היו רגילים. ואז אפשר לשאול באילו עוד דברים אנחנו יכולים להרגיל את עצמנו למשהו אחר?

ואז כדאי לקרוא את הפיסקה הראשונה של הרמח"ל ולשאול מה דעתם על הדרך הזו? מה קשה להם בה? מה נראה להם נכון? מה הם חושבים האם הבחור שרכב על האופניים מהשיעור הקודם יכול לשנות את זה אם הוא יכריח את עצמו להתנהג חיצונית אחרת? האם זה ישנה משהו בפנים?

לאחר מכן המורה יאמר שהדרך השנייה היא חשבון נפש, ויבקש מהתלמידים רעיונות לאילו שאלות אדם צריך לשאול את עצמו כשהוא עושה חשבון נפש, על מה כדאי לו לחשוב ואיך כל המחשבות האלה יובילו אותו לענווה. כל רעיון שתלמיד אומר נכתב על דף ושמים את הדפים במרכז הכיתה. כל תלמיד מסמן סימון על דף שכתובה בו מחשבה שיכולה לעזור לו.

לאחר מכן קוראים את הרמח"ל ורואים את הרעיונות שלו למחשבות שיכולות לעזור לאדם להגיע לענווה.

לבסוף מונים את שלושת הדברים שעלולים לגרום לאדם למידת הגאווה ומסכמים.

בסוף מציעים לכל תלמיד לכתוב לעצמו כיצד הוא חושב שאפשר ליישם את הדרכים האלה שלמד על מידות אחרות.

אם יש זמן- לתת לכל אחד מידה שיכתוב איך מיישמים את הדרכים של הרמח"ל על המידה הזו. ואז לצלם ולחלק לכולם

**שיעור 3- התבטלות וענווה**

מהשיעור הזה לא חייבים לצאת עם מסקנות חותכות וחד משמעיות ניתן להשאיר את הדברים קצת בשאלה על קו הרצף בין שלילה מוחלטת של ההתבטלות לחיוב מוחלט שלה.

אפשר לפתוח את השיעור באחד מהסרטים הבאים:

<https://www.youtube.com/watch?v=6Ui1rfqPimo-> שיר של את אנקרי- אני כלום

<https://www.youtube.com/watch?v=6_OxMstS5xo-> אושפיזין 1:12:50-1:13:56

או להביא את המילים של השיר של בן ארצי אני אפס:

# אפס

[**בן ארצי**](http://shironet.mako.co.il/artist?prfid=186&lang=1)   
**מילים ולחן:**[**בן ארצי**](http://shironet.mako.co.il/artist?prfid=186&lang=1)  
  
  
  
פשוט פשוט   
מחפש מהות   
לכל שטות   
נמות נמות   
בובה עם חוט   
של אלוהים   
  
זה טוב   
זה רע   
אך אין ברירה   
אין דרך חזרה   
בדיחה   
זו חזרה גנרלית   
העיקר הספקנות   
  
אני אפס, אני אפס   
צעקתי לפני כולם במסיבה   
אני אפס, אני אפס   
בסך הכל רציתי אהבה   
  
ארון גדול   
יש בו הכל   
ספרים שלא קראתי   
תקליטים שלא שמעתי   
אך את הארון עיצבתי   
שאראה חכם   
  
זה טוב   
זה רע   
אך אין ברירה   
אין דרך חזרה   
בדיחה   
זו חזרה גנרלית   
העיקר הספקנות   
  
אני אפס, אני אפס   
צעקתי לפני כולם במסיבה   
אני אפס, כל אחד הוא קצת אפס   
וכל אחד זקוק לאהבה

ואז לשאול את התלמידים מה דעתם על מה שראו או שמעו ולדון בעניין ואז ללמוד את שלושת המקורות ובסוף שכל אחד יגיד עם מי הוא מזדהה.